שמיניית ווקאל

שמיניית ווקאל היא חלוצת שירת הא-קפלה המודרנית בישראל. השמינייה הוקמה בשנת 1985 על ידי רפי זליג לפי מודל הסווינגל סינגרס – ארבעה גברים וארבע נשים (שניים בכל קול: סופרן, אלט, טנור ובס). 

 רפרטואר 
השמינייה שרה רפרטואר מרתק ומגוון, המורכב ברובו מעיבודים מקוריים שכתבו חברי השמינייה ומתפרש על סגנונות רבים – מוזיקה קלאסית, ג'אז, שירי נשמה, שירי עם, מוזיקה דתית, רוק, פופ, בלוז, סלסה, סמבה ועוד. לחלק מהקטעים מצורף טקסט הומוריסטי בעברית.

הופעות

השמינייה שיתפה פעולה עם מלחינים כגון סשה ארגוב ויוני רכטר, ועם כותבים כגון אהוד מנור ועלי מוהר.  

ווקאל מרבה להופיע בישראל ומחוצה לה. בין השאר הופיעה עם התזמורת הפילהרמונית, התזמורת הקאמרית הישראלית וסימפונט רעננה. בשנים האחרונות השתתפה השמינייה בתוכנית הרדיו "אתנחתא", בתוכנית הטלוויזיה "אינטרמצו עם אריה ורדי", בסדרות הקונצרטים המוסברים של אסתרית בלצן, בסדרות הקונצרטים של גיל שוחט ובפסטיבל ישראל.  

השמינייה הופיעה ברחבי הארץ עם אנסמבל הסלסה האירופאי NUEVA MANTECA ביצירה "רקוויאם לעולם", במסגרת הסדרה "ג'אז חם". השמינייה הופיעה בפסטיבל האנימציה אנימיקס בסינמטק תל אביב ובתוכנית משותפת עם אלון אולארצ'יק. בימים אלה שוקדת השמינייה על הפקת אלבום משירי הביטלס ואלבום מהתוכנית "ניגון מהלב". 

 שירה בסרטים 
ווקאל שרה דרך קבע את תפקידי המקהלה בדיבובים העבריים שהפיקה שפרירה זכאי לסרטי וולט דיסני ודרימוורקס.  

 ההרכב 

 חברי ההרכב המייסד (1985) 
רונית כץ (סופרן)
דבורי בורשטיין (סופרן)
יעל ארז (אלט)
ורדה זליג (אלט)
חירם אמיר (טנור)
ניק איוטו (טנור)
רפי זליג (בס)
ברק עודד (בס)

 חברי ההרכב כיום (2026) 
רונית כץ (סופרן ומנהלת השמינייה) - חברת ההרכב מאז הקמתו
מיכל סנש-אלקן (סופרן) - מ-2003
אורלי מזור-יובל (אלט) - מ-1996
יסמין גמליאל (אלט) - מ-2003
רון גנג (טנור) - מ-1986
ארז טל (טנור ומנהל מוזיקלי) - מ-2006
דורון דר (בס) - מ-2006
עידן ששון (בריטון) - מ-2020

 חברים נוספים בעבר 
סופרן: כנרת ארז
אלט: סיגל חביב, סופי בוהדנה, גוני בר סלע
טנור: יגאל קמינקא
בס: אמנון זליג, אבי יעקובסון, לירן אלעל, עוז וייס, רביב לייבזירר, צביקה פוגל, מתן גובר, עידן לוי

 דיסקוגרפיה 

 ווקאל
 ווקאל 2
 שירי לוחמים אצ"ל ולח"י - שירה בשבעה שירים באלבום, לצד ליאור ייני ושולמית לבנת
 בראשית - שירים ללחנים של סשה ארגוב
 טרינגל (סינגל משולש)
 ווקאל 2000
 האוסף (אלבום כפול)
 מיסה קריאולה
 קלאסיקה ישראלית
 "רדיו בלה בלה" (של להקת הרוק החברים של נטאשה) - השתתפות בשני שירים 

 חברי ההרכב - ציר זמן 

קישורים חיצוניים

 שמיניית ווקאל - סיפורה של להקה (בארכיון האינטרנט)

 הערות שוליים 

קטגוריה:להקות א-קפלה ישראליות